**EHRL Kutsekomisjoni koosoleku protokoll 19.01.2016**

Koosolek toimus **19.01.2016**, Tallinna Teeninduskoolis, Majaka 2, Tallinn 11412. Algas kell 11.00, lõppes kell 14.00.

Juhatas: Reet Tiit, EHRL

Protokolli koostas: Reet Tiit, EHRL

Osalesid:

Maarika Liivamägi – EHRL tegevjuht;

Ülle Parbo – AS Innove;

Indrek Kivisalu – Foodstudio Tallinn OÜ;

Peep Peetersoo – EKEL, Pärnumaa KHK;

Rudolf Visnapuu – EPÜ;

Sirje Rekkor – Tallinna Tehnika Ülikool;

Ingrid Lepik – Kutsekoda;

Raigo Triik – EHRL;

Ritta Roosaar – ESA

Asendusliikmed:

Reet Tiit – EHRL;

Anne Mäe – Tallinna TK;

Maret Õunpuu – OÜ Õunpuu koolitused;

Ülle Tamsalu – Kuressaare AK

Reelika Eerik - EKEL

Külalised: Liia Hokkanen Tallinna Erateeninduskool

Kutsekomisjoni liikmed: Tiina Viin, Killu Maidla, Krista Kalmus, Margit Kikas ja Eeve Kärblane hääletasid e-maili teel.

**Päevakord:**

1. Tervitus - R. Tiit

2. Muudatused Kutsekomisjoni koosseisus kinnitamine - M. Liivamägi

3. Kutseeksamite piirmäärade teema - I. Lepik

4. Kokk, tase 4 eksamikorraldus Eesti Töötukassa gruppidele – Liia Hokkanen,

R. Visnapuu

5. Meister kokk arutelu. Vastus Ü. Tamsalu küsimusele hindamiskriteeriumite osas.

6. Olustvere TMK õpilase Taavi Tali taotlus – arvestada VÕTA-ga praktiline eksam17.02.2016 Taavi Tali on Noorkokk 2015 võitja.

Urvaste kool soovib atesteerida oma õppeköök, et läbiviia abikokk, tase 3 kutseeksam.

**1. Tervitus**

Reet Tiit: Tervitussõnad kõigile, kes täna kohale on tulnud. Üritame päevakorrast kinni pidada ja alustame koosolekuga.

**2. Muudatused Kutsekomisjoni koosseisus**

Seoses EHRL tegevjuhi vahetumisega, kinnitada EHRL Kutsekomisjoni esimeheks Maarika Liivamägi.

Hääletus: Ühehäälselt

Seoses Raigo Triigi esitamisega EHRL ametlikuks esindajaks Teenindus Nõukogu liikmeks, kinnitada Ta EHRL Kutsekomisjoni liikmeks.

Hääletus: Ühehäälselt

**3. Kutseeksamite piirmäärade teema - I. Lepik**

Vaata 12.01.2016 EHRL KK koosoleku protokolli.

Ingrid Lepik: Läheme edasi piirmäärade teemaga, mis on väga oluline antud hetkel.

Eelmisel aastal viis HTM läbi analüüsi kalkulatsioonide kohta. Mõte oli koostada üks põhi ja kehtestada teatud piirmäärad. Täna vaadates EHRL KK poolt väljaantavaid kutseid oli maha võetud 50% eksamitasusid. Põhjenduseks oli võetud meie sektori statistilised keskmised. Kõik kutseandjad pidid esitama ametliku vastuskirja 19.jaanuariks 2016 Kutsekotta, mida EHRL ka tegi. Ettevõtjad, kes on avaliku konkursi alusel taotlenud kutseandja õigusi, on seda teinud teatud tingimustel, mis olid eelmises Kutseseaduses. Nüüd kui Kutseseadus muutus ja üks osapool on oma lepingu tingimusi muutnud peab olema ka ettevõtjatel valikuvabadus – kas nad soovivad jätkata sellises olukorras. EHRL kutseandmise õigus kehtib kuni mai 2017.

Lisame siia juurde Ingrit Lepiku ettekande.

**4. Kokk, tase 4 eksamikorraldus Eesti Töötukassa gruppidele**

Anne Mäe: Tegime ettepaneku, et Eesti Töötukassa grupid, kes õpivad ainult 600 tundi peavad tegema töömaailma eksami.

Indrek Kivisalu: See peaks kehtima üle Eesti kõikidele koolidele, kes korraldavad neid kursuseid. Noortel ei ole mõtet tulla õppima 2 aastaks kutsekooli, kui sama tulemuse saab kursustel.

Liia Hokkanen: Kooli või kursustele tulevad täiskasvanud, kellel on omal ajal kool poolelei jäänud, nad on vahepeal edukalt välismaal töötnud ja soovivad oma teadmisi täiendada, et peale kursuse lõpetamist sooritada kutseeksam. Nende ootuseks on, et kool oleks kordinaatoriks ja juhendajaks. Töötukassa on suunanud kursustele neid inimesi, kellel on juba antud sektoris kogemused.

Anne Mäe: Meie protesteerime selle vastu, et see hindamisstandard, mille järgi teevad eksami koolilõpetajad, kontrollib 2 kompetensi: toiduvalmistamine ja toidutoorme eeltöötlemine. Ülejäänud kõik koka kompetensid, mis on standardis peame me hindama koolis ja me saame seda teha siis, kui õpilased jõuavad õppekava lõpetamiseni. Ilmselgelt ei ole võimalik 600 tunnise õppekava jooksul hinnata kõiki kompetense, mis on standardis. 600 tunnise õppekava läbinud õpilased peavad tegema Töömaailma eksami.

Reet Tiit: Lisan vahele. HTM ütleb, et kutseeksamite sooritajate grupid peaksid olema 15 inimest. Reaalselt sooritab kokk, tase 4 Eesti Töötukassa poolt aastas

4 -5 inimest + 1 või 2 kooli grupid, kus sooritajaid on 6. Oleme ühendatud eksamit pilootinud: 1 taotleja sooritas töömaailma eksamit, teised eksamit koolilõpetajatele. See kooslus ei toiminud väga hästi.

Antud hetkel saab sooritada Töömaailma eksamit.

Maret Õunpuu: loen ette EHRL kodulehelt: Hindamisstandard on koostatud kutsestandardis kokk, tase 4 kehtestatud kompetentsusnõuetele vastavuse hindamiseks.

Hindamise läbiviimine:

- Hindamine viiakse läbi osade kaupa.

- Hindamine viiakse läbi kahes etapis:

o Hindamise esimene etapp viiakse läbi kirjaliku kompleksülesande lahendamise ja suulise kaitsmise ning vahetu hindamise tulemusena. Hindamist teostavad erinevatest hindamise osapooltest koosnev, vähemalt kolmeliikmeline hindamiskomisjon, milles on esindatud töömaailma (tööandjate, töövõtjate) ja kutseõppeasutuste esindajad.

o Hindamise teine etapp viiakse läbi akrediteeritud eksamikeskuses. Hindamist teostavad erinevatest hindamise osapooltest koosnev, vähemalt kolmeliikmeline hindamiskomisjon, milles on esindatud töömaailma (tööandjate, töövõtjate) ja kutseõppeasutuste esindajad.

Esimeses etapis sooritab taotleja kirjaliku kompleksülesande. Hindamisülesande sooritamine esimeses etapis võimaldab taotlejal tõendada järgmisi kompetentse:

Töö planeerimine ja korraldamine, Menüü koostamine, Kaupade haldmine, Toodete arendamine

Läbivad kompetentsid (väljendab ennast eesti keeles selgelt kõnes ja kirjas; väljendab end arusaadavalt ühes võõrkeeles; kasutab oma töös kommunikatsioonivahendeid ja arvutit mõistab kultuuride mitmekesisust ja on kultuuriliselt salliv)

Esimese hindamisetapi positiivne tulemus (kõigi hindamisstandardis kirjeldatud esimese etapi hindamiskriteeriumite täitmine) on eelduseks teise hindamisetappi pääsemiseks. Loe edasi:

<http://www.ehrl.ee/koka-kutseeksami-materjalid> kokk, tase 4 Hindamisstandard töömaailma esindajale.

**5. Meister kokk arutelu. Vastus Ü. Tamsalu Kuressaare AK küsimusele hindamiskriteeriumite osas.**

Reet Tiit: Alustasime Meister kokk, tase 5 hindamiskriteeriumite väljatöötamist, kuid jäime toppama nõuete osas. Antud hetkel on reaalne vajadus hindamiskriteeriumite välja töötamiseks, sest Kuressaare AK õpilased – täiskasvanud(omavad töökogemust 8 aastat), kes on tulnud kooli oma teadmisi täiendama, soovivad sooritada Meister kokk, tase 5 kutseeksamit.

Ülle Tamsalu: Õpilased on kooli vastu võetud lubadusega, et nad saavad sooritada kutseeksami.

Ülle Parbo: Kui me õppekavasid tegime oli kokkulepe, et kursus ei lõpe kutseeksamiga. Ei saa õppida meistriks koolis.

Ingrid Lepik: Kutsekoja kodulehel on olemas kutsestandard, kuid hindamisjuhendeid ei ole.

Maret Õunpuu: Meie ettepanek oli üle vaadata 5 tase, koka kutsestandard – lahku lüüa üks pool on toiduvalmistaja kokk ja teine pool on ettevõtte keskastme juht. Alates 2016 sügisest on kutseeksamid kohustuslikud, kui eksamid ehk hindamisjuhendid on välja töötatud.

Anne Mäe: Kas see ei ole kutseandja kohustus – töötada välja hindamisjuhendid?

Ülle Tamsalu: Õpilased käivad kohal Saksamaalt, Belgiast, Soomest. Inimesed töötavad mujal ja tulevad kohale, et täiendada ennast ja neile on see eksam väga oluline.

Indrek Kivisalu: Reaalne eksam on töökoha põhine, sündmus, üritus tuleb maha müüa. Toidukorvi maksumus tuleb endal tasuda. Kas sellega on arvestatud?

Ülle Tamsalu: Oleme sellega arvestanud. Eksam toimub töökohapõhiselt.

Anne Mäe: Põhimõtteliselt, kes alustavad 1 aastast õpet praegu kehtiva standardi järgi, peavad saama teha ka eksamit.

Reet Tiit: Rudolf ja Indrek tööandjate esindajana, vaatame üle siiani tehtud ettevalmistused, kas jõuame valmis hindamisjuhendid?

Rudolf Visnapuu: Ettepanek hindamiskriteeriumid välja töötada. Hea, et need inimesed on tulnud ennast täiendama ja tahavad kutseeksamit teha. Kogu riik propageerib praegult täiskasvanute õppimist. Kui need õpilased saavad kevadel sooritada kutseeksami oleksid nad eeskujuks paljudele teistele.

Sirje Rekkor: Jätame emotsioonid kõrvale ja läheneme pragmaatiliselt. Vaatame, kas saame teha ja kuidas?

Maret Õunpuu: Suuremad muudatused tegime 25. Novembril, sündmuse juhend mustandina on olemas. Kui sisu saame paika, saab Sirje Rekkor portfoolioga edasi tegeleda. II etapi hindamine tuleb kokkuleppida.

Maarika Liivamägi: Kui EHRL on kutseandja ja meil on nõudlus Meister kokk, tase 5 hindamiskriteeriumite järgi, siis EHRL toetab hindamisjuhendite väljatöötamist.

Reet Tiit: Antud hetkel jätame nõuded nii nagu on kutseandmise korras-Meisterkokk, tase 5 kutse taotlemise eelduseks on: kutse- ja juhtimisalase täiendkoolituse läbimine, vähemalt keskhariduse omamine ning 8 aastane - sellest 2 viimast aastat järjepidev töötamise kogemus kokana, sealhulgas töötaja ja/või õpilase juhtimise kogemus.

Ingrid Lepik: Hindamiskriteeriumid kinnitab Kutsekomisjon

Ülle Parbo: ettepanek hakata välja töötama hotelliteenindaja, tase 5 hindamiskriteeriume, sest nõudlus on.

Reet Tiit: Arutame 5.veebruaril, kui hotelliteenindajate koolitus toimub.

Sirje Rekkor: Veebruari keskel peab juhend valmis olema, et eksam välja kuulutada.

**6. Muud küsimused**. Olustvere TMK õpilase Taavi Tali taotlus – arvestada VÕTA-ga praktiline eksam 17.02.2016. Taavi Tali on Noorkokk 2015 võitja.

Hääletamine: Ühehäälselt

Urvaste kool soovib teha abikokk, tase 3 eksamit. Kas atesteerime? Valga KÕK toimub kokk, tase 4 kutseeksam 11.02.2016, hindamiskomisjoni esimees I.Kivisalu.

Ettepanek, et Indrek Kivisalu vaataks üle õppeköögi.

Sellega oli koosolek lõppenud.

Reet Tiit Reet Tiit

Juhataja Protokollija